ตลาดหุ้นเอเชียเพิ่มขึ้นเช้านี้ ขานรับข้อมูลอสังหาฯสหรัฐ
ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากเงินเยนที่อ่อนค่าช่วยหนุนตลาดหุ้นญี่ปุ่นทะยานขึ้น นอกจากนี้ ตลาดยังขานรับตัวเลขการเริ่มสร้างบ้านเดือนเม.ย.ของสหรัฐที่พุ่งสูงสุดในรอบกว่า 7 ปี
20 พ.ค. 2558

สำนักข่าวอินโฟเควสท์ รายงานตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากเงินเยนที่อ่อนค่าช่วยหนุนตลาดหุ้นญี่ปุ่นทะยานขึ้น นอกจากนี้ ตลาดยังขานรับตัวเลขการเริ่มสร้างบ้านเดือนเม.ย.ของสหรัฐที่พุ่งสูงสุดในรอบกว่า 7 ปี
ดัชนี MSCI Asia Pacific เพิ่มขึ้น 0.2% สู่ระดับ 153.41 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,175.59 จุด เพิ่มขึ้น 149.21 จุด, ดัชนี HSI ตลาดหุ้นฮ่องกงเปิดวันนี้ที่ 27,751.44 จุด เพิ่มขึ้น 57.90 จุด, ดัชนี TAIEX ตลาดหุ้นไต้หวันเปิดวันนี้ที่ 9,726.02 จุด เพิ่มขึ้น 9.25 จุด
ส่วนดัชนี KOSPI ตลาดหุ้นเกาหลีใต้เปิดวันนี้ที่ 2,128.01 จุด เพิ่มขึ้น 7.16 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,446.44 จุด ลดลง 7.60 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,812.07 จุด เพิ่มขึ้น 2.35 จุด
ตลาดหุ้นเอเชียปรับตัวขึ้นหลังจากกระทรวงพาณิชย์สหรัฐเปิดเผยว่า ตัวเลขการเริ่มต้นสร้างบ้านเดือนเม.ย.พุ่งขึ้น 20.2% เมื่อเทียบรายเดือน สู่ระดับ 1.135 ล้านยูนิต ซึ่งเป็นระดับสูงสุดนับตั้งแต่เดือนพ.ย. 2007 และเป็นการเพิ่มขึ้นเป็นเปอร์เซนต์มากที่สุดนับตั้งแต่เดือนก.พ.1991
นอกจากนี้ ตลาดยังได้รับปัจจัยบวกจากรายงานที่ระบุว่า ผลิตภัณฑ์มวลรวมภายในประเทศ (GDP) ของญี่ปุ่นในไตรมาสแรกปีนี้ ขยายตัว 2.4%